ตำนานสมเด็จพระนเรศวรมหาราช

**ตำนานสมเด็จพระนเรศวรมหาราช** เป็นภาพยนตร์ชุดแนวชีวประวัติ-อิงประวัติศาสตร์ของไทย ที่เล่าเรื่องราวของสมเด็จพระนเรศวรมหาราช ผู้ทรงปกครองกรุงสยามระหว่างปี พ.ศ. 2133 ถึง พ.ศ. 2148 

กำกับโดยหม่อมเจ้าชาตรีเฉลิม ยุคล เป็นผลงานต่อเนื่องจากภาพยนตร์เรื่องสุริโยไท (พ.ศ. 2546) ภาพยนตร์ชุดนี้บอกเล่าพระราชประวัติของสมเด็จพระนเรศวรมหาราช ตั้งแต่ครั้งเป็นองค์ประกันในพม่าเมื่อยังทรงพระเยาว์ จนถึงการก้าวขึ้นเป็นจอมทัพผู้ยิ่งใหญ่ และท้ายที่สุดการประกาศอิสรภาพให้แก่กรุงสยาม ภาพยนตร์ชุดนี้เข้าฉายในสหรัฐอเมริกาโดยใช้ชื่อว่า Kingdom of Fire 

ภาพยนตร์ทั้งหกภาคติดตามพระราชประวัติของสมเด็จพระนเรศวร ตั้งแต่ทรงเป็นองค์ประกันในราชสำนักของพระเจ้าบุเรงนองในวัยเยาว์ ผ่านช่วงเวลาที่ทรงบรรพชาเป็นสามเณร และการสร้างพันธมิตรรวมถึงความขัดแย้งสำคัญในเมืองหงสาวดี จนถึงการก้าวขึ้นเป็นจอมทัพและการประกาศอิสรภาพให้แก่กรุงสยาม ภาพยนตร์ภาคหลัง ๆ ถ่ายทอดพระราชกรณียกิจด้านการศึกสำคัญของพระองค์ที่มีต่อพม่า รวมถึงความขัดแย้งที่ทวีความรุนแรงขึ้นกับพระเจ้านันทบุเรง จนถึงการเผชิญหน้าครั้งชี้ขาดกับพระมหาอุปราชา (มังสามเกียด) และสงครามครั้งสุดท้ายที่กำหนดความสัมพันธ์ระหว่างกรุงศรีอยุธยากับอาณาจักรพม่าในกาลต่อมา

โครงการภาพยนตร์นี้ใช้เวลาผลิตมากกว่าสามปี โดยมีงบประมาณประมาณ 700 ล้านบาท ทำให้เป็นภาพยนตร์ไทยที่มีต้นทุนสูงที่สุดเท่าที่เคยสร้างมา 

ภาคประกาศอิสรภาพ ได้รับเลือกเป็นตัวแทนประเทศไทยเข้าชิงรางวัลออสการ์ ครั้งที่ 80 สาขาภาพยนตร์ภาษาต่างประเทศยอดเยี่ยม

## เนื้อเรื่อง
### องค์ประกันหงสา

### ประกาศอิสรภาพ

### ยุทธนาวี

### ศึกนันทบุเรง

### ยุทธหัตถี

### อวสานหงสา

## ตัวละครและนักแสดง

## การผลิต
เมื่อวันที่ 11 ธันวาคม พ.ศ. 2547 ที่ ค่ายสุรสีห์ กาญจนบุรี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเป็นประธานในพิธีบวงสรวงเปิดกล้องภาพยนตร์เรื่องตำนานสมเด็จพระนเรศวรมหาราช ภายในบริเวณกองพลทหารราบที่ 9 (ค่ายสุรสีห์) ตำบลลาดหญ้า อำเภอเมืองกาญจนบุรี จังหวัดกาญจนบุรี โดยม.จ. ชาตรีเฉลิม ยุคล ผู้กำกับภาพยนตร์ จัดการถ่ายทำถวายให้ทอดพระเนตรโดย เปิดกล้องด้วยฉากขบวนเสด็จของสมเด็จพระนเรศวรมหาราช เพื่อเฝ้าสมเด็จพระมหาธรรมราชา พระราชบิดา ที่เมืองอโยธยา โดยมีนักแสดงกว่า 1,000 คน ร่วมเข้าฉาก

ท่านมุ้ยกล่าวว่า เหตุที่เลือกกาญจนบุรีเป็นสถานที่ถ่ายทำ เพราะสอดคล้องกับประวัติศาสตร์ที่เป็นเมือง หน้าด่านที่สำคัญในการสกัดกั้นทัพพม่าก่อนที่จะเข้าถึงอยุธยาได้ เป็นเส้นทางเดินทัพทั้งทางบกและทางน้ำ มีเหตุการณ์สำคัญหลายเรื่องที่เกิดขึ้นที่นี่ในยุคสมัยของสมเด็จพระนเรศวรมหาราชประกอบกับทำเลที่ตั้งเหมาะสมมาก และที่สำคัญคือเราได้รับการสนับสนุนจากกองทัพบกเป็นอย่างดี ด้วยความพร้อมและศักยภาพทุกด้าน ทั้งพื้นที่ กำลังพล ตลอดจนอุปกรณ์และเครื่องมือต่างๆ ที่ช่วยให้การก่อสร้างดำเนินไปด้วยดี

## งานสร้างภาพยนตร์

ภาพยนตร์เรื่องนี้มีความยิ่งใหญ่ ซึ่งอาจกล่าวได้ว่ามีการปฏิวัติวงการภาพยนตร์ไทย ได้แก่ 
  
* **ด้านเทคนิค ทั้งเทคนิคในการถ่ายทำและตัดต่อ** การใช้ visual effect, special effect รวมถึงการทำ computer graphic ซึ่งมี supervisor จากต่างประเทศที่มีผลงานจาก ภาพยนตร์ระดับโลกของ Hollywood มาร่วมงาน 
* **ด้านเครื่องมือและอุปกรณ์** เช่น Spider Cam ที่ท่านมุ้ยปรับประยุกต์ให้สามารถใช้งานได้ในรูปแบบเดียวกันกับของต่างประเทศ แต่มีต้นทุนค่าใช้จ่ายต่างกันหลายเท่าตัว 
* **ด้าน Production** มีการนำเทคโนโลยีสมัยใหม่ ๆ มาใช้ในการสร้างฉากและอุปกรณ์ประกอบฉาก เครื่องประดับตกแต่ง รวมทั้งเครื่องใช้เบ็ดเตล็ดต่าง ๆ โดยใช้เครื่องมือและเทคโนโลยีในรูปแบบเดียวกันกับที่ใช้ใน ภาพยนตร์ไตรภาคเดอะลอร์ดออฟเดอะริงส์ จาก WETA ประเทศนิวซีแลนด์ (ของ Peter Jackson – ผู้กำกับ) ซึ่งช่วยประหยัดค่าใช้จ่าย เวลา และ แรงงานได้เป็นอย่างมาก ผลงานที่ผลิตออกมามีรายละเอียดที่ประณีต เหมือนจริง และในภาคที่ห้าได้มีการมิกซ์เสียงในรูปแบบ ดอลบี้ แอทมอส (Dolby Atmos) เป็นครั้งแรกของวงการภาพยนตร์ในประเทศไทย ซึ่งลิขสิทธิ์ในการทำภาพยนตร์ระบบเสียงนี้ใช้ทุนในการดำเนินการสูงมาก และมีสตูดิโอที่สามารถมิกซ์เสียงได้เพียงแค่ไม่กี่แห่งในประเทศ ซึ่งถือเป็นผลพลอยได้จากเหตุการณ์อุทกภัยครั้งใหญ่ในปี พ.ศ. 2554 ที่ทำให้ฟิล์มต้นฉบับเสียหายทั้งหมด จนต้องดำเนินการถ่ายทำใหม่ตั้งแต่ต้น
* **ม้าศึก** ม้าศึกประมาณ 30 ตัวที่ใช้ในเรื่องนี้นำเข้าจากต่างประเทศ (ออสเตรเลีย) โดยเป็นม้าที่ ได้รับการฝึกสำหรับการแสดงโดยเฉพาะ มีความสามารถพิเศษ เช่น เป็นม้าล้มและมีขนาดเหมาะสม โดยบางส่วนเป็นม้าที่แสดงในเรื่อง The Last Samurai 
  
หากเทียบกับภาพยนตร์เรื่อง สุริโยไท ท่านมุ้ยได้วางเป้าหมายเรื่องนี้ไว้ว่าจะต้องทำให้ดีกว่าสุริโยไทใน ทุกด้าน โดยมี scope ของการทำงานใหญ่กว่า ฉากต่าง ๆ มีความยิ่งใหญ่อลังการกว่า นักแสดงหลักและนักแสดงประกอบมีจำนวนมากกว่าและใช้เครื่องมือและเทคโนโลยีต่าง ๆ มากกว่า

ในครั้งแรก ท่านมุ้ยได้มีความตั้งใจจะสร้างภาพยนตร์ชุดนี้เป็นภาพยนตร์ไตรภาค หรือ 3 ภาคเท่านั้น แต่เมื่อสร้างไปแล้วได้เกิดการขยายขึ้นเป็น 6 ภาค โดยเริ่มงานสร้างตั้งแต่ปี พ.ศ. 2544 หลังจากที่สุริโยไทได้เข้าฉายทันที รวมระยะเวลาตั้งแต่เริ่มสร้างจนถึงภาคสุดท้ายออกฉายถึง 13 ปี ด้วยกัน และความตั้งใจแรกท่านมุ้ยต้องการที่จะให้ชื่อในแต่ละภาคว่า ภาคแรก *สูญสิ้นอิสรภาพ*, ภาคสอง *อิสรภาพนั้น ยากยิ่งที่จะได้มา* และภาคสาม *ยากยิ่งกว่าที่จะรักษาไว้*

อีกทั้งภาพยนตร์ชุดนี้ อาจถือได้ว่าเป็นภาพยนตร์ฟอร์มใหญ่เรื่องสุดท้ายที่มีถ่ายทำด้วยฟิล์ม

ต่อมา หลังการฉายภาค 5 แล้ว ท่านมุ้ยไม่พอใจในฉากจบ จึงมีการสร้างภาคต่อเป็นภาค 6 อันเป็นภาคอวสาน

## การตอบรับ
### บ็อกซ์ออฟฟิศ
ภาพยนตร์แบ่งเป็นหกภาค ปีที่เข้าฉาย วันที่เข้าฉายและรายได้สูงสุด แสดงในตารางด้านล่าง

### รางวัลและเทศกาลภาพยนตร์

## อ้างอิง

## แหล่งข้อมูลอื่น

* 
* 
* 
* 
* 


หมวดหมู่:ภาพยนตร์ภาษาไทย
หมวดหมู่:ภาพยนตร์ซีรีส์ไทย
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผนไทย
หมวดหมู่:ภาพยนตร์สงครามไทย
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ตัวละครที่เป็นพระมหากษัตริย์
หมวดหมู่:การพรรณนาทางวัฒนธรรมของสมเด็จพระนเรศวรมหาราช
หมวดหมู่:ประวัติศาสตร์ไทยในบันเทิงคดี
หมวดหมู่:ภาพยนตร์ชีวประวัติไทย
หมวดหมู่:ภาพยนตร์ที่มีฉากในคริสต์ทศวรรษ 1580
หมวดหมู่:ผู้ชนะรางวัลภาพยนตร์แห่งปีไนน์เอ็นเตอร์เทน อวอร์ดส์